হাদিস শরীফে নবীজির (সা.) দেয়া জুমআর মর্যাদার কথা বর্ণনা করেছেন সাহাবী হজরত আবু মুসা আল-আশআরি রাদিয়াল্লাহু আনহু। তাঁর বর্ণিত (ইবনে খুজায়মা, মুসতাদরেকে হাকেম) হাদিস থেকে পাওয়া যায় জুমআ সম্পর্কে রাসুলুল্লাহ সাল্লাল্লাহু আলাইহি ওয়া সাল্লাম বলেছেন, ‘নিশ্চয় আল্লাহ তাআলা কেয়ামতের দিন (দুনিয়ার) দিনসমূহকে তার আকৃতিতে পুনরুত্থিত করবেন। আর জুমআর দিনকে উপস্থাপন করা হবে উজ্জ্বল আলোকময় করে। আর যারা জুমআর নামাজ আদায় করেছে, তারা জুমআর দিনকে নববধূর মতো করে ঘিরে রাখবে, যেন তার বরকে (দিনটি) হাদিয়া দেয়া হয়েছে। সে (জুমআর দিন) তাদেরকে (জুমআর নামাজ আদায়কারীকে) আলো দান করবে। তারা সে আলোতে চলতে থাকবে।’